b'\n_START_ARTICLE_\nTeisinis konsultavimas\n_START_PARAGRAPH_\nTeisinis konsultavimas - dalykinis tiek fizini\xc5\xb3, tiek ir juridini\xc5\xb3 asmen\xc5\xb3 konsultavimas teis\xc4\x97s klausimais, teisini\xc5\xb3 patarim\xc5\xb3 teikimas; teisin\xc4\x97 paslauga (kitos - teisinis atstovavimas, teisinis pavedimas). Formos - tiesioginis arba netiesioginis (pvz., Online teisinis konsultavimas). Naudojant komunikacijos priemones (pvz., telefoninis konsultavimas, Advokato kar\xc5\xa1toji linija, angl. hotline) ir j\xc5\xb3 nenaudojant.\n_START_SECTION_\nVokietija\n_START_PARAGRAPH_\nVokietijoje neteismin\xc4\xaf teisin\xc4\xaf konsultavim\xc4\x85 reglamentuoja 2008 m. Vokietijos teisini\xc5\xb3 paslaug\xc5\xb3 \xc4\xafstatymas (vok. Rechtsdienstleistungsgesetz). Anks\xc4\x8diau - Vokietijos teisinio konsultavimo \xc4\xafstatymas._NEWLINE_Neribotai neteismines teisines konsultacijas gali tik tam tikri asmenys, i\xc5\xa1 esm\xc4\x97s advokatai, teisiniai atstovai (vok. Rechtsbeistand), mokes\xc4\x8di\xc5\xb3 patar\xc4\x97jai ir patentiniai patik\xc4\x97tiniai ir asmenys - tik neatlygintinai \xe2\x80\x93 asmenys, \xe2\x80\x9esusieti \xc5\xa1eimos, kaimynin\xc4\x97s pagalbos ry\xc5\xa1iais arba pana\xc5\xa1iais artimais asmeniniais santykiais\xe2\x80\x9c su paslaugos gav\xc4\x97ju._NEWLINE_Kiti asmenys ir j\xc5\xb3 grup\xc4\x97s esant tam tikroms s\xc4\x85lygoms gali teikti teisines konsultacijas pagal j\xc5\xb3 komptencij\xc4\x85 bei vykdomas funkcijas. Tam b\xc5\xabtina speciali registracija institucijose arba asmens, turin\xc4\x8dio teis\xc4\x99 teisi\xc5\xa1kai konsultuoti, vadovavimas (prie\xc5\xbei\xc5\xabra). Registracijai b\xc5\xabtina i\xc5\xa1pildyti specialias s\xc4\x85lygas (kaip tinkamumas, patikimumas, i\xc5\xa1manynas, profesin\xc4\x97s civilin\xc4\x97s atsakomyb\xc4\x97s draudimas etc.)._NEWLINE_Vartotoj\xc5\xb3 apsaugos centrai gali teikti neteismines teisines konsultacijas (ir kitas teisines paslaugas) pagal savo kompetencij\xc4\x85. Kiti juridiniai asmenys, pvz., bankai, paprastai negali teisi\xc5\xa1kai patarin\xc4\x97ti._NEWLINE_Vokietijos ginkluotosiose paj\xc4\x97gose dirba teis\xc4\x97s patar\xc4\x97jai (tarnautojai), konsultuojantys karini\xc5\xb3 vienet\xc5\xb3 vadus visais klausimais, dirbdami vad. gretutin\xc4\x97je tarnyboje (antraeil\xc4\x97se pareigose, vok. Nebenamt) Bundesvero disciplinos advokatas (vok. Wehrdisziplinaranwalt). Bundesvero operacijose u\xc5\xbesienyje dalyvauja tur\xc4\x97dami kario status\xc4\x85 teis\xc4\x97s patar\xc4\x97jais-\xc5\xa1tabo karininkais (Rechtsberaterstabsoffizier).\n_START_SECTION_\n\xc5\xa0veicarija\n_START_PARAGRAPH_\n\xc5\xa0veicarijoje teisinio konsultavimo \xc4\xafstatymai nereglamentuoja. Kiekvienas gali teikti teis\xc4\x97s patarimus. Teismuose neb\xc5\xabtinas advokato dalyvavimas (savo interesams bei teis\xc4\x97ms asmuo gali atstovauti pats). Leid\xc5\xbeiama neatlygintinai atstovauti tretiesiems asmenims. Kai kuriuose kantonuose reguliarus atlygintinas atstovavimas civilin\xc4\x97se ir baud\xc5\xbeiamosiose bylose yra i\xc5\xa1imtin\xc4\x97 advokat\xc5\xb3 prerogatyva (teis\xc4\x97). Administraciniuose teismuose bei institucijose galima atstovauti kitiems asmenims atlygintinai net ir nesant advokatu.'